Diari Oficial de la Generalitat Valenciana


Sumari del DOGV 8941, del 02-11-2020 (2020/8890)

RESOLUCIÓ de 20 d'octubre de 2020, de la Direcció General del Sector Públic i Patrimoni per la qual es resol el procediment i es declara la improcedència de declarar a la Generalitat hereua de Ramón Ros Lorente. ABI 448/2019.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8941

Data del DOGV
:   02-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8890


Data del document
:   20-10-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 20 d'octubre de 2020, de la Direcció General del Sector Públic i Patrimoni per la qual es resol el procediment i es declara la improcedència de declarar a la Generalitat hereua de Ramón Ros Lorente. ABI 448/2019. [2020/8890]  
Núm. d'expedient: ABI 448/2019.  
Causant: Ramón Ros Lorente. DNI: \*\*\*3074\*\*  
Lloc i data de la defunció: Oriola (Alacant), 31 de gener de 2013.  
  
Últim domicili: Oriola (Alacant).  
  
Antecedents de fet  
La Conselleria d'Hisenda i Model Econòmic ha tingut coneixement per la Delegació d'Economia i Hisenda a Alacant, de la defunció sense testar de Ramón Ros Lorente, amb DNI: \*\*\*3074\*\*.  
A partir d'ací, amb data 30 de juliol de 2020, es va dictar Acord d'Incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de Ramón Ros Lorente.  
El citat acord va ser objecte de publicació en el DOGV de 6 d'agost de 2020 i remés per a la seua exposició en els taulers d'anuncis de Torrevieja i Orihuela.  
Amb data 2 de setembre de 2020, es rep en aquesta Conselleria escrit d'Ester Ros Ferrández, donant trasllat de documentació en la qual queda acreditada l'existència d'hereus del causant.  
  
Fonaments de dret  
A l'empara del que s'estableix en l'article 946 Codi Civil, art. 71 de l'Estatut d'Autonomia de la Comunitat Valenciana, en l'art. 43 de la Llei 14/2003, de 10 d'abril, de Patrimoni de la Generalitat Valenciana, article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de Patrimoni de les Administracions Públiques, en la seua redacció donada per la Llei 15/2015, de 2 de juliol, de Jurisdicció Voluntària, així com en l'exercici de les competències que em confereix la normativa aplicable, basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Finalitzar l'expedient d'herència intestada respecte de Ramón Ros Lorente.  
  
Segon  
Declarar la improcedència de declaració d'hereua a la Generalitat Valenciana respecte dels béns i drets del causant davant l'existència d'hereus amb millor dret, obtingut l'informe favorable de l'Advocacia General de la Generalitat.  
  
Tercer  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Quart  
Notificar aquesta resolució a les persones amb dret a heretar.  
  
Cinqué  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar Recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà a la interposició del recurs d'alçada sense que aquest haja sigut resolt, podrà entendre's desestimat i es podrà interposar recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 20 d'octubre de 2020.- La directora general del Sector Públic i Patrimoni: Isabel Castelló García.